Românii vaccinați pot călători în Ungaria fără restricții. Anunțul lui Kelemen Hunor.
Cetățenii români vaccinați vor putea călători în Ungaria fără restricții. "De sâmbătă seară cetățenii români vaccinați pot călători în Ungaria fără restricții", a scris Kelemen Hunor pe Facebook. Vineri Ungaria a fost trecută pe lista verde a țărilor cu risc epidemiologic.
Președintele UDMR Kelemen Hunor a anunțat că cetățenii români vaccinați vor putea călători în Ungaria fără restricții."De sâmbătă seară cetățenii români vaccinați pot călători în Ungaria fără restricții", a scris Kelemen Hunor pe Facebook.Acesta susține că vestea bună vine după ce vineri Ungaria a fost trecută pe lista verde a țărilor cu risc epidemiologic, "așadar cetățenii din Ungaria pot călători fără restricții în România".Consulatul General al Ungariei la Cluj-Napoca a precizat că se poate călători din România în Ungaria fără carantină, dacă persoana a fost vaccinată și deține un document doveditor în acest sens, "indiferent dacă acesta este cetățean maghiar, dublu cetățean român-maghiar sau cetățean român".Conform aceleiași surse, documentul doveditor poate fi în limba engleză sau în română, fiind vorba despre adeverința care se administrează în România după vaccinare.